Николай Лилиев
На заник догарят…

chitanka.info

На заник догарят

с лъчите последни

и задух, и зной.

Трептят и отмарят

поля неизгледни

в безлюден покой.

И златните ниви

люлеят назрели

без бряг класове.

Звънят трепетливи

безоблачни трели

и някой зове

сред ръж изкласила,

на отдих и песни

работен народ.

А месец разстила

покрови небесни

от синия свод.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.